2) Kapitali olemasolu kasv. TVK sõltub füüsilise ja inimkapitali olemasolust ühiskonnas. Mida rohkem kapitalikaupu ühel perioodil toodetakse, seda rohkem on võimalik toota järgmisel perioodil kõiki teisi hüviseid. Ühiskond peab alati tegema valiku, millises mahus toota hüviseid jooksvaks tarbimiseks ja millises tulevaseks tootmiseks ja tarbimiseks. Teame, et kapitalikaubad suurendavad ühiskonna tootmisvõimalusi. Kui neid on niipalju, et lisaks kulunud seadmete jt. kapitalikaupade asendamisele on võimalik tootmisvahendite hulka ka suurendada, siis suurema hulga seadmete ja masinate kasutamise tulemusena nihkub riigi TVK järk-järgult paremale Selline nihe kajastab ühiskonnas toimunud majanduskasvu.